b'\n_START_ARTICLE_\nJovan Ra\xc5\xa1kovi\xc4\x87\n_START_PARAGRAPH_\nJovan Ra\xc5\xa1kovi\xc4\x87  (Knin, 5. srpnja 1929. - Beograd, 29. srpnja 1992.) bio je pobunjeni\xc4\x8dki srpski politi\xc4\x8dar iz Hrvatske. Osnovao je separatisti\xc4\x8dku Srpsku demokratsku stranku koja je 1990-ih djelovala na podru\xc4\x8dju Hrvatske, okupljaju\xc4\x87i njezino srpsko stanovni\xc5\xa1tvo. Jednim je od zagovornika i ideologa srpske pobune u Hrvatskoj. U tome ga nije zaustavila ni \xc4\x8dinjenica \xc5\xa1to mu je vladaju\xc4\x87i HDZ omogu\xc4\x87io status potpredsjednika Sabora._NEWLINE_Ra\xc5\xa1kovi\xc4\x87 je zastupao teorije da su Srbi stvoreni "da budu vladari", Hrvati "vezani za kastraciju" a Muslimani "fiksirani na rektalnu fazu". _NEWLINE_U Zagrebu je studirao elektrotehniku i medicinu. _NEWLINE_Slovi kao mentor Radovana Karad\xc5\xbei\xc4\x87a.\n_START_SECTION_\nMasovna histerija tijekom Velikosrpske agresije\n_START_PARAGRAPH_\nNa po\xc4\x8detku zao\xc5\xa1trene krize u SFR Jugoslaviji vrlo aktivan je bio 1989. i 1990. kao vo\xc4\x91a "krajinskih" Srba psihijatar Jovan Ra\xc5\xa1kovi\xc4\x87. Tada je putovao po Hrvatskoj i Bosni i Hercegovini, okupljao Srbe i psiholo\xc5\xa1ki ih pripremao na rat. Vje\xc4\x8dito im je, \xc4\x8desto preuveli\xc4\x8davaju\xc4\x87i, ponavljao i evocirao usta\xc5\xa1ke zlo\xc4\x8dine i kako stvarne, tako i nestvarne pokolje, koji ih tobo\xc5\xbee \xc4\x8dekaju i u novoj dr\xc5\xbeavi, u svrhu psiholo\xc5\xa1ke priprave i opravdanja za budu\xc4\x87e zlo\xc4\x8dine. Tada su pripremani budu\xc4\x87i ratni zlo\xc4\x8dini, etni\xc4\x8dko \xc4\x8di\xc5\xa1\xc4\x87enje, preseljenja stanovni\xc5\xa1tva, plja\xc4\x8dke i sl., a u kona\xc4\x8dnici i rat.'